फिल्म की स्क्रीनिंग गुरुवार को हैदराबाद में रखी गई थी. वहां मौजूद एक सूत्र ने बताया, ‘‘नागार्जुन और अमला ने परिवार के साथ एक साथ यह फिल्म देखी. उन्हें अपनी पत्नी पर गर्व है. अमला ने फिल्म में इमरान की मां का किरदार निभाया है. फिल्म के निर्देशक मोहित सूरी ने उनके लिए हैदराबाद में फिल्म की स्क्रीनिंग रखने का फैसला किया". सूत्रों के मुताबिक, ‘‘मोहित को इस बात की कुछ-कुछ जानकारी थी कि संभवत: स्क्रीनिंग के ही दिन अमला और नागार्जुन की शादी की वर्षगांठ है. दोनों फिल्म देखकर काफी भावुक हो गए. सूरी ने कहा, ‘‘हां, मैंने अमला और नागार्जुन सर के लिए स्क्रीनिंग रखी.